გერმანიის კავშირი

გერმანიის კავშირი () — გერმანულენოვანი სახელმწიფოების კონფედერაცია 1815 წლიდან 1866 წლამდე. დაარსდა 1815 წლის 8 ივნისს ვენის კონგრესზე. გერმანიის კავშირი, როგორც ცალკეული ფედერაციული ერთეულების გაერთიანება, იყო 1806 წელს დაშლილი საღვთო რომის იმპერიისა და ნაპოლეონის მიერ დაარსებული რაინის კავშირის მემკვიდრე.

კონფედერაციის დამფუძნებელი დოკუმენტი, გერმანიის ფედერალური აქტი, ხელმოწერილი იქნა 38 წევრი სახელმწიფოს, 34 სამთავროსა და ოთხი თავისუფალი ქალაქის მიერ; 39-ე წევრი სახელმწიფო ჰესენ-ჰომბურგი კონფედერაციას მხოლოდ 1817 წელს შეუერთდა. შეძენით ან მემკვიდრეობით სახელმწიფოთა გაერთიანებების შედეგად წევრთა რაოდენობა 1863 წლამდე 35-მდე შემცირდა. კონფედერაციას პრუსიისა და ავსტრიის მხოლოდ ის ნაწილები ეკუთვნოდა, რომლებიც წინათ გერმანელი ერის საღვთო რომის იმპერიის შემადგენლობაშიც შედიოდა. გერმანიის კავშირის ფართობი 1815 წლისათვის დაახლოებით 630 100 კვადრატულ კილომეტრს შეადგენდა, მოსახლეობა კი 29,2 მილიონს. მოსახლეობის რაოდენობა 1865 წლამდე 47,7 მილიონამდე გაიზარდაგერმანიის კავშირი, Meyers Konversations-Lexikon. მე-4 გამოცემა. ტ. 4., Bibliographisches Institut, Leipzig 1885–1892, გვ. 773..

გერმანიის კავშირი გერმანიის ომის (1866) შედეგად პრაღის ზავით ოფიციალურად გამოცხადდა დაშლილად. 1870 წლიდან სამი სამხრეთგერმანული სახელმწიფოს ჩრდილოგერმანულ კავშირთან მიერთების შედეგად გერმანიის კავშირიVertrag mit Bayern über den Beitritt zur Deutschen Verfassung vom 23. November 1870 , ნაწილი I, ნაწილი II § 1 მცირე ხნით აღდგა და არსებობდა მანამ, სანამ არ დაარსდა გერმანიის იმპერია.

 ლიტერატურა 
 Jürgen Angelow: Der Deutsche Bund. Wissenschaftliche Buchgesellschaft, Darmstadt 2003, ISBN 3-534-15152-6.
 Manfred Botzenhart: Reform, Restauration, Krise. Deutschland 1789–1847. Suhrkamp, Frankfurt am Main 1985, ISBN 3-518-11252-X.
 Harm-Hinrich Brandt: Deutsche Geschichte 1850–1870 – Entscheidung über die Nation. Kohlhammer, Stuttgart 1999, ISBN 3-17-009412-2.
 Peter Burg: Der Wiener Kongress: der Deutsche Bund im europäischen Staatensystem. Dt. Taschenbuch-Verl., München, 3. Aufl. 1993, ISBN 3-423-04501-9

 რესურსები ინტერნეტში 

 გერმანიის ფედერალური აქტი, 1815 წლის 8 ივლისი
 ვენის დასკვნითი აქტი, 15 მაისი, 1820
 წყაროები გერმანიის კავშირის ისტორიის შესახებ , ეკჰარდტ ტრაიხელისა და იურგენ მიულერის მიერ 
 გერმანიის კავშირი, HGIS Germany 
 ფედერალური არქივი: გერმანული სამხედრო საქმეები 1867 წლამდე 

 სქოლიო 

კატეგორია:გერმანიის ისტორია
კატეგორია:ავსტრიის ისტორია
კატეგორია:ჩეხეთის ისტორია
კატეგორია:პოლონეთის ისტორია
კატეგორია:ევროპის ისტორიული სახელმწიფოები